Arzgan paska

Arzgan paska, tunnettu myös nimillä "Superman64" ja "Arzgan ystävä", on Arzga-nimisen striimaajan peräsuolessa elelevä Olio (Substantia faeces). Liikuskeltuaan eräänä päivänä suolistossa tapahtui elämän ihme, ja evoluutio synnytti Oliolle tietoisuuden. Se ensiksi katseli itseään, kunnes rupesi väittelemään kolibakteerien kanssa elämän tarkoituksesta. Olio oli juuri kirjoittamassa kirjaa essentialismin alkeista, kunnes eräs siitä eriytynyt vitamiini A tokaisi mennessään, että pääsee viimein suoliston ulkopuolelle. Tämä teki Olioon suuren vaikutuksen, ja se taipui skeptistien kannalle ryhtyen kyseenalaistamaan kaikkea ympärillään.

Ärsytettyään pari suolistoa kiusaavaa stafylokokkia hengiltä Olio päätti jättää rakkaan kotinsa etsiäkseen josko suoliston ulkopuolella todella on jotain muuta. Nähtyään suuren luola-aukon se otti pari pelokasta askelta eteenpäin ja jäi harkitsemaan vielä hetkeksi. Lopulta uteliaisuus voitti sen, ja Olio tipahti pimeydessä parimetriseen rotkoon jonka pohjalla odotti pieni lampi. Kauhuissaan Olio etsi pimeässä pakoreittiä, kun sen yllä yhtäkkiä avautui valoisa taivas johon ilmestyi pian naama. Se katseli oliota vähän aikaa ja lausui sille hiljaiset jäähyväiset. Yhtäkkiä maailma olion ympärillä alkoi pyöriä nopeasti ja vesi vei hänet mennessään kunnes Olio menehtyi. Olio elää kuitenkin ikuista murmelinpäivää, ja niin se huomasi palaavansa takaisin edellispäivään, jossa se vielä makasi iloisesti lämpimässä suolistossa vailla huolia.